### 10.    Beslutning om koordinerende anlægsarbejder på Vænget

**Åbent**

Sagsnr.: 326-2017-9353        J.nr.: 05.00.05           Dokumentnr.:
326-2017-69917

**Sagstype**

Beslutning

**Resume og sagens baggrund**

[adresse] er i øjeblikket i gang med en
renovering af ledningsnettet gennem Vænget til [adresse]. Det ønskes i den
forbindelse at lave nogle ændringer i vejens udformning, så strækningen støtter
målsætningerne for de øvrige planer i byen - Overblik over [adresse]
potentialer (Spor 2 arbejdet), [adresse], Trafiksikkerhedsplan og
Jacqueline Schmidt.

**Indstillinger**

Chefen for Vej, Ejendom og Affald indstiller, at der tages
beslutning om, at eksisterende anlægspuljer prioriteres til en opgradering af
Vænget i forbindelse med Kalundborg Forsynings kloakrenovering.

**Behandling**

Teknik- og Miljøudvalget.

**Sagsfremstilling**

Kalundborg Kommune og [adresse] har en gensidig
aftale om at samarbejde ved renoverings- og anlægsprojekter, så pengene
anvendes bedst muligt. Ved den igangværende renovering af ledningsnettet i
Vænget er det derfor undersøgt om reetablering af gaderummet kan foregå på en
måde, så det støtter de øvrige planer i byen.

*'Spor 2 arbejdet' og [adresse]*

I 'Spor 2 arbejdet' er Vænget/Banegårdspladsen udpeget som
en vigtig rute, der forbinder [adresse] og [adresse] med stationen, vandet og
[adresse] og understøtter koblingen mellem midtbyen og [adresse].
Der foreslås et ændret vejprofil med bredere fortove, ny belysning og
beplantning for at forbedre byens forbindelse til vandet og styrke byliv og oplevelsesruter
gennem byen.

*Trafiksikkerhed og Cykelstiplan*

I Trafiksikkerhedsplanen udpeges forholdene for bløde
trafikanter som et indsatsområde. I forbindelse med Cykelstiplanen er
strækningen gennem Vænget og udkørslen til Vestre Havneplads blandt de usikre
strækninger udpeget af Dansk Cyklistforbund. Forholdene for cyklister kan
forbedres ved at etablere cykelstier langs vejen samt cykelbaner ved
krydsningen til Vestre Havneplads.

*Muligheder og begrænsninger i udformningen*

Vænget/Banegårdspladsen er udpeget som en af 3
hovedfærdselsårer gennem byen for alle transporttyper. Det forventes derfor, at
der fortsat skal være mulighed for at for eksempel to busser kan passere
hinanden i gaden.

Gennem vængets øvre del mod [adresse] er etableret en
vandkunst født af en lokal kilde i området. Det er undersøgt om 'vandets vej'
kunne fortsættes ned gennem Vænget mod havnen. Det rendende vand kan ikke
videreføres syd for [adresse], da terrænnet er vandret. Nord for [adresse] vil
der være bedre mulighed for at videreføre det attraktive gaderum med vand i
forbindelse med en senere renovering af gade, p-plads og eventuelt
byfortætning.

*Forslaget*

Strækningen som foreslås omlagt går fra [adresse] til [adresse]
Havneplads - se Bilag 1. Strækningen nord for [adresse] indgår ikke, da den
lægger op til et større gennemgribende renoveringsprojekt. Idéskitse til ny
vejprofil ses i bilag 2 (træer i begge sider) + bilag 3 (træer i promenade-siden).

Mikkel Gregersen indsnævres til 6 m, så busser fortsat kan mødes,
men med nedsat hastighed. Eksisterende smalle kantbaner laves om til
cykelstier. Der etableres kantsten mellem vejbane og cykelsti. Fortov og
cykelsti etableres i materialer, der afviger fra vejens asfalt, således at
vejrummet nedtones og byrummet understreges. Der etableres beplantning med
søjletræer i linien mellem fortov og cykelsti. Træerne placeres så de passer i
mellemrummene mellem eventuelt nye belysningsarmaturer.

*Konsekvenser*

Der er i dag parkering forbudt, men standsning tilladt i
Vænget. Ved etablering af cykelsti vil det ikke længere være muligt at
parallelparkere i [adresse]. Fortov og cykelsti føres igennem ved de to
tilslutninger af [adresse], så bilernes vigepligt bliver tydeliggjort og
strøget mod havnen trækkes op.

Ændringen giver mulighed for, at strækningen på et senere
tidspunkt kan opgraderes yderligere med for eksempel nye armaturer og
granitbelægning som på [adresse]. Der etableres trækrør som forberedelse til
nye armaturer. Med den igangværende forhandling med SEAS-NVE og manglende
kendskab til armaturtypen i [adresse] er det dog udemærket at afvente med
etablering af nye armaturer.

**Økonomiske konsekvenser**

Projektet anslås at ville koste i alt 2,07 mio. kr.

Administrationen arbejder med en finansiering af projektet
via eksisterende anlægspuljer.

Puljen til Trafiksikkerhedsarbejder med cirka 550.000 kr.

Puljen til koordinerende ledningsarbejder med cirka 1,2 mio.
kr.

Puljen til vejafvanding med cirka 135.000 kr.

De nævnte anlægspuljer er allerede frigivet eller ved at
blive det.

[adresse] deltager endvidere i projektet i
forbindelse med midler til reetablering efter forsyningens arbejder.

**Bilag**

|  |  |
| --- | --- |
| Bilag1-Vænget-oversigtsplan | 326-2017-76853 |
| Bilag2 - Vænget-ideskitse1 | 326-2017-76850 |
| Bilag3 - Vænget-ideskitse2 | 326-2017-76855 |